
ATKLĀTS KONKURSS
“SPORTA INVENTĀRA, EKIPĒJUMA UN SPECIALIZĒTO SPORTA APAVU IEGĀDE “DAUGAVPILS SPORTA SKOLA” VAJADZĪBĀM”
[bookmark: ID]identifikācijas Nr. DVP 2026/101
Skaidrojumi Nr.2
Daugavpils valstspilsētas pašvaldības Iepirkuma komisija 2026.gada 7.augusta sēdē (prot.Nr.6) ir izskatījusi potenciāla pretendenta uzdoto jautājumu saistībā ar atklātā konkursa „Sporta inventāra, ekipējuma un specializēto sporta apavu iegāde “Daugavpils sporta skola” vajadzībām”, identifikācijas numurs DVP 2026/101, nolikuma tehniskās specifikācijas 1.daļas 30.pozīciju un sniedz šādus skaidrojumus: 
JAUTĀJUMS:
“Potenciālais pretendents lūdzu detalizētu tehnisko aprakstu par iepirkuma 30.pozīciju “Koka zviedru sienas modulis funkcionālajam treniņu rāmim” 
• augstas stiprības tērauda
• dziļums – 700 mm (±10 %) vai līdzvērtīgs, ja tiek nodrošināta savietojamība ar paredzēto konstrukciju 
• Konstrukcijai jābūt paredzētai uzstādīšanai uz funkcionālā treniņu rāmja vai citas savietojamas metāla konstrukcijas atbilstoši ražotāja paredzētajai stiprinājumu sistēmai                                                                                                                                  
Lūdzam norādīt mērvienību kādas jānorāda un jāapliecina tērauda stiprība. 
Lūdzam apstiprināt, ka 700mm (+/-10%) nav obligāta prasība, ja pretendenta piedāvājums nodrošina konstrukcijas savienojamību ar paredzēto konstrukciju? Vai detalizēti skaidrot ko pasūtītājs domā ar "vai līdzvērtīgs" lai visiem pretendentiem būtu vienādas iespējas piedāvāt atbilstošus risinājumus. 
Pasūtītājs norāda, ka zviedru sienai jābūt uzstādāmai uz funkcionāla rāmja, bet šajā iepirkumā nav ne funkcionālais rāmis ne cita metāla konstrukcijapa, lūdzam iesniegt detalizētu aprakstu un izmērus rāmim pie kura paredzēts stiprināt zviedru sienu, lai visiem pretendentiem būtu vienādas iespējas piedāvāt atbilstošu risinājumu.”
SKAIDROJUMS:
Pasūtītājs skaidro, ka minētā prasība raksturo dotās preces funkcionālās, kvalitātes un drošības prasības, lai nodrošinātu drošu aprīkojuma lietošanu atbilstoši tā paredzētajam pielietojumam. Minētā prasība nav uzskatāma par prasību attiecībā uz konkrētiem izmērāmiem parametriem vai to mērījumiem. Pasūtītājs neuzskata par pamatotu prasību iesniegt atsevišķus dokumentus, kas apliecinātu minēto tehnisko prasību izpildi (augstas stiprības tērauds), jo tā attiecas uz preces konstrukcijas un tehniskajām īpašībām, kuras ir identificējamas un pārbaudāmas pēc Piegādātāja norādītā preces nosaukuma, zīmola (Nolikuma 6.pielikuma - tehniskā piedāvājuma prasība) ražotāja tehniskās specifikācijas, kataloga vai cita ražotāja sagatavota tehniskā apraksta, kas atrodams interneta vidē. Līdz ar to atsevišķu apliecinošu dokumentu pieprasīšana nebūtu samērīga un varētu nepamatoti ierobežot konkurenci. 
Atbilstība tehniskās specifikācijas prasībām tiks vērtēta, pamatojoties uz Pretendenta sniegto aprakstu (Nolikuma 6.pielikuma - tehniskā piedāvājuma prasība - detalizēts preces apraksts, attēls – pierādīs, apliecās dotās prasības), kur Pretendents apliecina Preces atbilstību konkrētai prasībai, aprakstot attiecīgās preces tehniskās īpašības.
Ja Pasūtītajam radīsies šaubas par preces atbilstību tehniskajām prasībām, pieprasīs ražotāja tehnisko dokumentāciju, saiti uz ražotāja mājaslapu vai arī citus pierādījumus. 
Prasība, kas attiecas uz izmēriem (augstums, dziļums, platums) pieļauj līdzvērtīgus risinājumus, ievērojot citus dotās pozīcijas nosacījumus.
Kā norādīts tehniskajā specifikācijā, jānodrošina droša uzstādīšana atbilstoši ražotāja paredzētajai stiprinājumu sistēmai. Jāparedz visa sistēma, gan iekārta, gan stiprinājums pie sienas (Pasūtītājam nepieciešams koka zviedru sienas modulis, kas paredzēts drošai uzstādīšanai pie nesošas konstrukcijas (tai skaitā sienas, metāla konstrukcijas vai cits)), tiem jābūt saderīgiem savā starpā. 

